Xi Jinping

Xi Jinping (/ˌʃiː dʒɪnˈpɪŋ/ ; (Cino), Templat:IPAc-cmn; lahia 15 Juni 1953; umua 71 taun) adolah Sekretaris Jenderal Partai Komunis, Presiden ka-7, jo Katua Kokmisi Militer Sentral Republik Rakyat Cino. Inyo juo manjadi Sekretaris Jenderal Komite Tetap Politbiro PKC.[] Pado 15 November 2012, sasudah sabuah pamunguikan suaro katiko patamuan parlemen di Beijing, inyo tapiliah sabagai Sekretaris Jenderal Partai Komunis Cino.
Jinping adolah putra dari veteran komunis Xi Zhongxun (1913-2002), dan mangawali sabagian gadang karir politiknyo di provinsi Fujian. Inyo kudian diangkek sabagai ketua partai di provinsi tetangga, Zhejiang, dan salanjuiknyo diangkek sabagai katua partai di Shanghai sasudah pamecatan Chen Liangyu. Jinping dikenal karano sipek karehnyo tahadok korupsi jo katerbukaannyo ka reformasi politik jo ekonomi pasar di RRC. Posisinyo di kancah perpolitikan Cino mambueknyo manjadi panaruih kalimo, manggantikan Hu Jintao, sabagai Sekretaris Jenderal dan pamimpin tatinggi dari Partai Komunis Cino.
Xi Jinping manyatoan bahwa kapamimpinannyo ka digunoan untuak mamajuan baliak parekonomian Republik Rakyat Cino, basamo jo anam anggota papan ateh partai lainnyo, tamasuak anggota baru Li Keqiang jo Wang Qishan. Tujuah anggota kalompok "Komite Tetap Pollitburo" jo babarapo organisasi lainnyo mampradiksian bahwasanyo di bawah kapamimpinannyo, Cino akan kurang progresif.
Xi Jinping lahia pado tanggal 15 Juni 1953 di Beijing, kaluarganyo barasa dari County Fuping, Shaanxi. Inyo adolah putra kaduo dari pasangan Qi Xin jo Xi Zhongxun. Ayahnyo adolah salah ciek urang nan jadi pandiri gerakan gilya komunis di Shaanxi jo mantan Wakil Pardano Mantari. Kutiko itu, ayahnyo manjabat sabagai departemen propaganda Partai Komunis nan kudian manjadi Wakil Katua Kongres Rakyat Nasional. Katiko Revolusi Kabudayaan, ayahnyo dituduah sabagai panghianat, dan ditangkok. Inyo pun karajo di sabuah pabrik di Luoyang, Henan Xi kamudian pindah ka County Yanchuan, Shaanxi, pado taun 1969 dan bakarajo di organisasi Gerakan Penduduk Desa Mao Zedong. Inyo kudian diangkek manjadi sekretaris tim produksi di kantua cabang Partai.
Dari taun 1975 hinggo 1979, Xi baraja teknik kimia di Universitas Tsinghua. Sajak 1998 hinggo 2002, inyo mampalajari teroi Marxis jo pandidikan ideologi dalam program pasca-sarjana di Fakultas Humaniora jo Ilmu Sosial, masih di Universitas Tsinghua, jo mandapekan gala LLD. Dari taun 1979 hinggo 1982, inyo manjabek sabagai Sekretaris Jenderal Komisi Militer Sentral. Xi tapiliah sabagai Wakil Presiden Republik Rakyat Cino pado tanggal 15 Maret 2008.
Xi tapiliah manjadi Sekretaris Jenderal Partai Komunis Cino pado tanggal 15 November 2012 dalam sabuah pamunguikan suaro nan digala dek 18 Kongres Nasional Partai Komunis Cino di Beijing. Xi tapiliah manjadi Presiden Republik Rakyat Cino pado tanggal 14 Maret 2013 dalam sabuah pamunguikan suro nan digala dek Kongres Rakyat Nasionl. Inyo mamparoleh 2.952 suara, jo ciek suaro indak satuju jo tigo suaro abstain.[] Xi manggantian Hu Jintao nan pansiun sasudah manjabek salamo duo pariode.[]
Xi manikah jo Ke Lingling, putri duta besar RRC untuak Inggris, pado awal 1980, tapi parnikahan ko baujuang pacaraian babarapo taun kamudian.[] Xi kamudian manikah baliak jo panyanyi terkenal Peng Liyuan pado taun 1987. Dari parnikahan ko, pasangan ko dikarunia saurang putri banamo Xi Mingze.[]